*Projekts*

**MINISTRU KABINETA SĒDES PROTOKOLLĒMUMS**

Rīgā Nr. 2020.gada \_\_\_\_\_\_\_\_\_\_\_

.§

**Informatīvais ziņojums par informācijas sistēmas “Ieceļotāju uzskaites kontroles informācijas sistēmas (IECIS)” izveidi**

1. Pieņemt zināšanai informatīvo ziņojumu un Iekšlietu ministrijas Informācijas centra sniegto informāciju par informācijas sistēmas „Ieceļotāju uzskaites kontroles informācijas sistēmas (IECIS)” tehnisko specifikāciju.

2. Informācijas sistēmas „Ieceļotāju uzskaites kontroles informācijas sistēmas (IECIS)” izstrādei nepieciešamos izdevumus ne vairāk kā 37 000 EUR apmērā segt no valsts budžeta programmas 02.00.00 “Līdzekļi neparedzētiem gadījumiem”.

3. 　Iekšlietu ministrijai normatīvos aktos noteiktā kārtībā sagatavot un iesniegt izskatīšanai Ministru kabinetā rīkojuma projektu par finanšu līdzekļu piešķiršanu atbilstoši faktiski nepieciešamajam finansējuma apmēram no valsts budžeta programmas 02.00.00 “Līdzekļi neparedzētiem gadījumiem” atbilstoši šī protokollēmuma 2.punktam.

4. Atļaut piemērot Publisko iepirkumu likuma 3.panta astotās daļas izņēmumu, lai izstrādātu šī protokollēmuma 1.punktā minēto sistēmu.

5. Jautājums par papildu valsts budžeta līdzekļu 2021.gadā un turpmāk piešķiršanu informācijas sistēmas „Ieceļotāju uzskaites kontroles informācijas sistēmas (IECIS)” uzturēšanai izskatāms Ministru kabinetā vidēja termiņa budžeta ietvara likumprojekta un gadskārtējā valsts budžeta likumprojekta sagatavošanas un izskatīšanas procesā.

6. Iekšlietu ministrijai izstrādāt un iekšlietu ministram iesniegt izskatīšanai Ministru kabineta 2020.gada 1.septembra sēdē grozījumus Covid-19 infekcijas izplatības pārvaldības likumā, paredzot deleģējumu Ministru kabinetam izstrādāt informācijas sistēmas (IECIS)” izveidošanas un darbības regulējumu.

7. Atzīt par aktualitāti zaudējušiem Ministru kabineta 2020.gada 15.jūlija sēdes protokollēmuma (prot. Nr.45, 1.§) 3. un 4.punktu.

Ministru prezidents A.K.Kariņš

Valsts kancelejas direktors J. Citskovskis

Iesniedzējs:

Iekšlietu ministrs S.Ģirģens

Vīza: valsts sekretārs D.Trofimovs